પરંતુ એ પહેલાં અમદાવાદમાં બનેલી એક સરસ ઘટનાની તમને વાત કરવી છે. આપણા સાક્ષર ધીરુભાઇ ઠાકરનો 95મો જન્મદિવસ ઉજવાયો તેની વાત કરવી છે. એક કર્મઠ વ્યક્તિ કેવી રીતે પોતાના બૌધ્ધિક પરિશ્રમ અને નિષ્ઠાને કારણે કેવું અદભુત કામ કરી શકે તેની વાત કરવી છે. રવિવારની સાંજ હતી, હોલ ક્લબનો હતો પ ણ સૌમિલ-શ્યામલ-આરતીની અદભુત ગાયકીએ ક્લબના વાતાવરણને ધીરુભાઈના જીવનધબકાર સાથે વણી લીધો. એમની જીવનસરિતાની ખળખળ થતી જળવીથિકાઓને ગૂંથતા હતા આ મિત્રો.પડાવે પડાવે ખુલતા અને ખીલતા ધીરુભાઇની જીવનકથા તેમના જીવનવૃતાન્ત અને ડાયરીના પાનાઓમાંથી વાંચી વાંચી જીવંત કરતા હતા કવિ તુષારશુકલ. કાર્યક્રમની રચના અદભુત હતી.